da en da nl ca da da de es da da da da da da da nb da da da de da nb en da en es en en da nb da en da da da da da da de da da da da da da da da da da da da da nl da en da da es nl da
Ny, iskold kammeropera om menneskets udnyttelse og rovdrift | Edition-S
12.8.2022 09:57:09 CEST | Edition-S
I operaen Den Sidste Olie skildrer Niels Rønsholdt menneskets udnyttelse af hinanden og vores omgivelser i jagten på vækst og velstand. Publikum får mørket og kulden at mærke i mere end én forstand, mens de bringes tilbage til arnestedet for nogle af de problemer, der præger verden i dag.
Den Sidste Olie udspiller sig i starten af 1700-tallet, Danmarks koloni- og oplysningstid, med afsæt i et mørkt og koldt København, hvor lampeolien er sluppet op. Operaens fire karakterer er inspireret af samtidens Holberg-komedier: Idealerne, Magten, Kynismen og Skepsis drager nordpå i jagten på hvalolie, og da det ikke lykkes, får Idealerne en åbenbaring: selve Jordkloden er en stor hval, der svømmer rundt i universet fyldt med olie, og vi kan bare tage for os! For Idealerne handler jagten på olie ikke kun om lys og varme, men også om udvikling og ånd. For de andre karakterer er penge og magt det væsentlige, og i det øjeblik olien vælter op af jorden under isen, bryder fællesskabet sammen.
Niels Rønsholdt har skrevet både musikken og librettoen til operaen, der opføres i utraditionelle rammer i Østerbro Skøjtehal. Mørket og kulden er således ikke kun dominerende i operaens fortælling, men mærkes af publikum på egen krop, når de fra den lune sommeraften træder ind i et iskoldt mausoleum, hvor levnene fra oplysningstidens drømme om vækst bliver udstillet.
”Det er en abstrakt og tragikomisk fortælling om rovdriften på naturressourcer, territorier og medmennesker,” forklarer Rønsholdt. ”Udgangspunktet er en søgen efter det, vi har brug for, men i den drift bor også destruktionen, fordi vi bliver grådige og udnytter hinanden undervejs. Vi er vant til at se tilbage på oplysningstiden som noget positivt, men der var også tanken om vækst, udvidelse og overherredømme, som vi ser katastrofale konsekvenser af i dag.”
Den Sidste Olie produceres af OPE-N i samarbejde med Athelas Sinfonietta Copenhagen og uropføres under Copenhagen Opera Festival. Forestillingen iscenesættes af Louise Beck og opføres med solisterne Katinka Fogh Vindelev, Nana Bugge Rasmussen, Richard Låås og Morten Grove Frandsen samt performancekunstner Nana Franciska Schottländer og dirigent James Sherlock.
Niels Rønsholdt: Den Sidste Olie
25.-27. august kl. 22.00
Info og billetter: https://www.operafestival.dk/den-sidste-olie/
Solveig LindeskovPR og markedsføringEdition·S
Niels Rønsholdt. Foto: Kåre Viemose
Niels Rønsholdt hos Edition·S
33 13 54 45https://edition-s.dk
Edition·S udgiver musik til den klassiske og eksperimenterende musikscene. Vi repræsenterer vores komponister gennem udgivelsen af partiturer og stemmer, elektroniske medier og grafiske formater samt håndtering af rettigheder og promotion. Musikken som udgives af Edition·S bliver opført over hele verden.
Følg pressemeddelelser fra Edition-S
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Edition-S
Edition·S udgiver ny folkemusik fra Dreamers’ Circus2.9.2022 11:50:04 CEST | Pressemeddelelse
Edition·S har fornøjelsen af at præsentere 'Handed On', en ny flot nodeudgivelse med melodier skrevet af den prisvindende folkemusiktrio Dreamers’ Circus.
Slagtøjskoncert med flyglet i centrum · Uropførelse af Line Tjørnhøjs ØR17.8.2022 09:52:06 CEST | Pressemeddelelse
Torsdag den 25. august uropfører DR Symfoniorkestret Line Tjørnhøjs ØR for slagtøjsduo og orkester. Værket er en hyldest skrevet til komponistkollegaen Per Nørgård, som i juli i år fyldte 90. Titlen ØR refererer både til mødet mellem det konkrete – de to bogstaver, som Nørgård og Tjørnhøj har til fælles – og en vild, abstrakt lykkefølelse.
KRYDS ILD - Orkesterværk af Jacob Kirkegaard15.8.2022 12:38:26 CEST | Pressemeddelelse
Den danske komponist og lydkunstner Jacob Kirkegaard har gjort våben og krig til genstand for sit seneste værk, KRYDS ILD, som bliver uropført af Den Kongelige Livgardes Musikkorps den 2. september.
Komponisten Martin Stauning fylder 40 år den 24. juni21.6.2022 14:13:46 CEST | Pressemeddelelse
”Det er vigtigt for mig, at man bliver rørt. Musik er ikke kun noget, man skal reflektere over, musik skal også bevæge”, har Martin Stauning udtalt. Selv er han uddannet klassisk komponist og hans musik er kendt for at være intens og stemningsmættet kompositionsmusik.
Komponisten Birgitte Alsted fylder 80 år den 15. juni14.6.2022 07:18:12 CEST | Pressemeddelelse
"Birgitte Alsted har en unik stemme i dansk musikliv: organisk og overraskende på samme tid, dramatisk og ekspressiv, uanset om lydene er frembragt ved computer eller akustisk. Alsted har igennem hele sin karriere frygtløst kastet sig ind i kollektive, interdisciplinære og improvisatoriske samarbejder, og hun har været pioner i at kombinere alle disse arbejdsmåder." Sådan lød ordene, da Birgitte Alsted i 2017 modtog det prestigefulde Carl Nielsen og Anne Marie Carl-Nielsens Legat. Den 15. juni fylder hun 80 år.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022